གསོལ་ཇ་བར་གསེང་དང་འབྲེལ་ཏེ་ཆོས་ཞུ་བ་རྣམས་ལ་སྐར་མ་༡༥རིང་དྲི་བ་དྲིས་ལན་གྱི་གོ་སྐབས་གནང་སྐབས།ཆོས་ཞུ་བ་ཞིག་གིས་དེང་སྐབས་ཚན་རིག་དང་སྨན་བཅོས་ལ་བསྟེན་པ་ཡིན་ན་ཚེ་རིང་པོ་གནས་ཐུབ་ཀྱི་ཡོད་ནའང་མི་རྒས་ཁོག་མང་པོ་ཞིག་ལ་སེམས་ནང་དཀའ་ངལ་འཕྲད་ཀྱི་ཡོད་སྟབས།ཁོང་ཚོའི་སེམས་བདེ་པོ་ཡོང་ཐབས་སུ་སྤྱི་ཚོགས་ཀྱིས་ཕན་ཐོགས་ག་རེ་བྱེད་ཐུབ་ཀྱི་ཡོད་མེད་བཀའ་འདྲི་ཞུས་པར་༧གོང་ས་མཆོག་གིས།ང་ཚོའི་ད་ལྟའི་ཤེས་ཡོན་སློབ་གསོའི་ནང་བྱམས་བརྩེའི་སློབ་གསོ་སྤྲོད་ཀྱི་མི་འདུགདེར་བརྟེན།དངོས་པོ་ཡར་རྒྱས་རྐྱང་རྐྱང་ལ་བསམ་བློ་བཏང་འདུག་མཁན་ཞིག་ལས་ཀ་བྱེད་མི་ཐུབ་པའི་ལོ་ཚོད་ཅིག་ལ་བསླེབས་ཡོང་སྐབས།སེམས་དོག་པོ་ཡོང་བསྡད་པ་དང་སྤྱི་ཚོགས་ནང་ནས་འཕུད་འགྲོ་བའི་བཟོ་དེ་འདྲ་ཡོང་གི་འདུགདེར་བརྟེན་དངོས་པོ་རྐྱང་རྐྱང་ལ་བསམ་བློ་མ་བཏང་བར་བྱམས་བརྩེ་ཟེར་ནས་ཆུང་ཆུང་སྐབས་ནས་སེམས་སྤྱོང་བརྡར་སྤྲད་པ་ཡིན་ན་རྒན་པོ་ཆགས་སྐབས་ཀྱང་བདེ་སྐྱིད་དེ་མུ་མཐུད་བསྡད་ཀྱི་རེད།